

Der G'wissenswurm: Bauernkomödie in drei Akten

  
   
  

  This Etext prepared by. . . .


  Michael Pullen globaltraveler5565@yahoo.com


  Der Gwissenswurm


  Ludwig Anzengruber


  Bauernkomödie mit Gesang in drei Akten


  Personen:


  Grillhofer, ein reicher Bauer


  Nikodemi Dusterer, sein Schwager


  Wastl, Michl, Rosl und Annemirl, Dienstleute bei Grillhofer


  Die Horlacher-Lies


  Leonhardt, Fuhrknecht


  Poltner, der Bauer an der "Kahlen Lehnten"


  Sein Weib


  Natzl und Hans, deren Söhne


  Knechte und Mägde im Grillhoferschen Hause


  Uraufführung am 19. September 1874 im Theater an der Wien


  Anzengruber: Der Gwissenswurm, I. Akt, 1. Szene


  Erster Akt


  Wohlhäbige Bauernstube. Hintergrund links ein Doppelfenster, rechts der Haupteingang. Rechte Seite Fenster, links eine Seitentür. Vorne gegen links ein Tisch mit mehreren Stühlen, gegen die Wand ein mit Leder überzogener Sorgenstuhl, an dessen Rückenlehne ein Bettpolster. Wie der Vorhang aufgeht, ist die Bühne leer. Auf dem Tische steht eine dampfende Schüssel. Vor dem Fenster sieht man Knechte und Mägde mit Rechen und Heugabeln vorbeiziehen.


  Erste Szene


  Knechte und Mägde.


  Chor. Knechte.


  Glei is die Sunn am Platz,
 Mußt dich halt schlaun,
 Sunsten, mein lieber Schatz,
 Brennt's dich ganz braun.



  Mägde.


  Mei Bub, geh, sag ma no,
 Was kümmert's dich?
 Die Sunn, die brennt dich do
 Schwärzer als mich!



  Beide (Jodler).


  Jujujuheh! (Ausklingend.)


  Anzengruber: Der Gwissenswurm, I. Akt, 2. Szene


  Zweite Szene


  Von links: Rosl (ältere Magd) führt Grillhofer, der sich leicht auf sie stützt, herein.


  Grillhofer. Au weh! Au weh! Hebt schon wieder so a sakrischer Tag an.


  Rosl. No, kimm nur, Bauer. Da steht schon dein Suppen; laß s'nit kalt werdn.


  Grillhofer. Ah was—meintswegn. Mir schlagt eh nix mehr an. (Hat sich mit Beschwer niedergelassen, schneidet bebend sich Brot in die Schüssel und löffelt es mit Gier aus.)


  Rosl. Wer weiß, Bauer. Wann dich der liebe Gott wieder gsund machen will. ..


  Grillhofer. Er will aber net!


  Rosl. Ah freilich! Er wird schon wolln.


  Grillhofer (schreit). Er will aber net, ich weiß's!


  Rosl (erschrocken). No ja, nachher is's was anders.


  Grillhofer. Weißt, Rosl, du mußt's nit so aufnehmen, wonn ich dich anschrei! Es is nit so bös gemeint. Aber weißt, wonn man in Erkenntnus der Sündhaftigkeit schon so weit kämma is, daß man sich frei in alles schicket, wenn ein'm glei in Gottesnam der Teufel holet, so laßt man sich selbn Zustand der Gnad von neamad mehr gern abreden.


  Rosl. No jo, freilich, freilich, wohl, wohl, Bauer, wann's a so is, so bleib holt in dein Zustand.


  Anzengruber: Der Gwissenswurm, I. Akt, 3. Szene


  Dritte Szene


  Vorige. Wastl (durch den Haupteingang).


  Wastl. Gutn Morgn, Bauer.


  Grillhofer. Gutn Morgn Wastl. Na, na, laß nur dein Pfeif in Maul, geht dir sunst aus.


  Wastl. Kann's wohl derwarten. Es is für dich net zutraglich, kunnt dich reizen, hust ehnder z'viel.—No werdn wir heunt schaun, daß wir's Heu hereinkriegn, 's Wetter wird neama lang so sauber aushalten. Gestern schon um Mittag hot's in der Luft so g'flirretst, als wär die a in der Hitz verbröselt und tat durcheinanderwoiseln, wann die Sunn durchscheint. 's is höchste Zeit zum Dazuschaun! Und a Heu is dös, Bauer, so schön und viel, und es riecht frei, daß eins umfalln könnt vor Gutheit.


  Grillhofer. Noja,noia.


  Wastl (schupft die Achsel). "No ja—no ja." Aber, Bauer, wann ich dir sag, a Heu—'s älteste Rindvieh da herum kann sich auf so oans nit besinna. Gfreut dich denn gar nix mehr? Nachhert gfreut ein'm a nix. Wem gang's denn was an, wann dich net?


  Rosl. Hast recht, Wastl, hast recht, sag ihm's nur h'nein!


  Grillhofer. Laßts es gut sein. Wann ich so bin, is's doch eng nit abtraglich. Ich vergunn schon mein Nebenmenschen 's gute Heu. Jo, jo, gwiß. Aber ich taug halt nix mehr auf derer Welt—na—na—mich bekümmert nimmer 's irdische, mich bekümmert nur 's himmlische Heu, wovon gschriebn steht: "Der Mensch welkt dahin wie Heu!", und da is mir nur um die Einfuhr in den himmlischen Heuschober!


  Wastl. Jesses und Joseph, Bauer, mir kennt sich frei neama mit dir aus. Wann ich dir früher gredt hätt von so ein Heu, wie dös a Heu is…! Aber seit dich nur allweil bekümmerst, was gschrieben steht, gibst auf kein vernünftig Reden mehr was.


  Rosl. Hast recht, Wastl, hast schon recht, sag ihm's nur h'nein.


  Wastl. Seit dich vor ein halbn Jahrl der Schlag gstreift hat, bist neama der alte.


  Grillhofer. Selb tat sich a net schicken! Dös war a Deuter vom lieben Gott, sider der Zeit halt ich still und wart auf'n zweiten. Mei lieber Wastl, du bist a guter Bub—a du, Rosl, ja, ja, du bist a a ehrlichs Mensch—müßts halt a Einsehn mit mir habn, noch dös kleine Neichtel Zeit, so mir bschiedn is; leicht moch ich noch fruher a End und zieh mich zruck von alln weltlichen Wesen. Ja, ja, konn leicht möglich sein, ich bin no lang net so, wie ich sein möcht, hat sich doch vorhin, wie du kämma bist, Wastl, der Gwinst- und Spekalierteufl in mir a weng noch grührt. Na, na, dös därf net sein, daß sich 's Heu zwischen mich und mein Schöpfer drängt. Na, na, ich hab eh gnug auf mir, dazukämma derf nix mehr, abwendig derf mich nix mehr machen von die gottseligen Gedanken.


  Rosl. Tust doch, als wärst der sündhaftigste Mon. Hast leicht eins umbracht?


  Grillhofer. Dös net, Gott sei Dank, Rosl, dös net; aber 's Gegenteil auf unerlaubte Art kunnt leicht möglich sein.—Geh, lang mir das dicke Buch dort her. (Rosl holt die Postille von einem Schrank und legt sie vor Grillhofer hin.)


  Grillhofer. So, und hiazt gehts all zwei in Gottsnam an enger Tagwerk und ich geh an meins. Is der Schwager noch net da?


  Rosl. Na.


  Grillhofer. Wann er kimmt, Rosl, so bring ein Wein und a weng a Rauchfleisch eine. Hizt gehts. (Schlägt das Buch auf und beginnt zu lesen.)


  Rosl. Bhüt Gott! (Ab durch den Haupteingang.)


  Anzengruber: Der Gwissenswurm, I. Akt, 4. Szene


  Vierte Szene


  Grillhofer und Wastl.


  Grillhofer. Bhüt dich Gott, Rosl! (Kleine Pause, ohne aufzusehen.) Bhüt dich Gott, Wastl!


  Wastl. Ich hob jo no nix gsagt.


  Grillhofer (aufblickend). Willst no was?


  Wastl. Es liegt mir schon lang auf. über dein Schwagern, übern Dusterer, möcht ich mich amal ausreden.


  Grillhofer. No, nur kein unbschaffens Wort!


  Wastl. Bewahr wär mir a z' gring dazu, daß ich a unbschaffens Wort über eahm verlier—der elendige Kerl.


  Grillhofer. Wastl!—Er is mein einziger Verwandter, der einzige Mensch, der ein trostreichen Zuspruch für mich hat, dem was glegn is an mir in Zeit und Ewigkeit.


  Wastl. Ich weiß's eh, er is, der dich zu dem bußfertigen Wesen hinzerrt, wie 's Kalbl zur Kuh, wenn's es Saufen derlernen soll.


  Grillhofer. Hehe! Sixt, Wastl, wie d' trotz deiner Boshaftigkeit nix dagegen fürbringa kannst! 's Kalbl muß ja saufen, sunst wurd's hin!


  Wastl. Schon recht, Bauer, aber für a Kalbl warst mer doch schon z'viel ausgwachsen.—Sag do selber, Bauer, wie d' no riegelsam warst, hat der Dusterer kein Fuß über dein Staffel gsetzt—was findt er's denn hizt vonnöten, daß er dir alle Tag übern Hals rennt? Zwegn der Zeit und Ewigkeit leicht? Ka Red, meinst net selber, daß er sich zutatig macht, weil er glaubt, es könnt die ganz Hinterlassenschaft an ihm falln? Und hat er dich erst da, nachher kunnst freili—von ihm aus—Gott verhüt's—nit früh gnug selig werdn.


  Grillhofer. So mein ich ja eh selber!


  Wastl. Na alsdann, na sixt, is doch amal a gscheite Red von dir! Oder wie d' früher hast a Wartl davon falln lassen, daß d' dich möchtst in die Ruh setzen, meinst nit a selber, er wurd dir einredn, daß dein ganz Bußfertigkeit um a gut Trümmerl z' kurz war, wann du nit ihm 'n Hof verschreibst und nöt bei seiner Sippschaft als Ausnehmer bliebst? Han?


  Grillhofer. Na jo, so mein ich ja ehnder selber!


  Wastl. No, so sag ich, scheinheilig is er.


  Grillhofer, Und ich sag, er is's net.


  Wastl. Wohl is er's!


  Grillhofer. Na, sog i! Wastl, du bist a dummer Bua, du verstehst dös net, der Dusterer, der is so, der is so, wie er is. Und zwegn dem, was mer gredt habn, so tut das der Bußhaftigkeit kein Eintrag und werd i ihm's doch net in übel aufnehma, daß er auf sich schaut, wo sein Vorteil und der meine Hand in Hand gehn.


  Wastl. Na, hörst, da möcht eins doch glei narrisch werdn! Wann sein Vorteil is, meinst nit, es kunnt wohl a a kleine Spitzbüberei mit unterlaufen?


  Grillhofer. Na, Wastl, dös net, dös net! Alls, was er fürbringt, dös is nur zu wahr—nur zu wahr is's!


  Wastl. No, ich konn da nix sagn, ich weiß nit, wie er dich h'rumkriegt hat, so hilft a kein Redn.


  Grillhofer. Host a recht, Wastl. Redn is do von unnötn! Der Dusterer ist über ein Feldpater! Alles kurz und eindringlich und hizt: glaub's oder glaub's nit! A Teuxelskerl sag ich dir, mit sein gottgfälligen Wesen. Dran glauben muß man. Dös hat er heraust, ja, ja, dös hat er heraust! Zwegn, daß er sein Vorteil sucht, selb is richtig, aber dös tut nix, mag's selber gern sehn, wann einer was treibt, er treibt's recht, aber ehrlich muß's dabei zugehn! Wann ich ihm dahinter kam, daß dös kein Schickung is, dö ihn in mein Haus führt, daß net so sein müßt, wie er sagt, daß er auf 'n Herrgottn sein Rechnung lugt—Kreuzsakra, Wastl, da kriegest a Arbeit.


  Wastl. Jesses, Bauer, schaff an, schaff nur glei an!


  Grillhofer (läßt den Kopf hängen). Laß gut sein, Wastl, laß's gut sein. 's kimmt nöt a so.—Er hat mich schon bei der richtigen Faltn. Er hat mich an oans erinnert, hon's schon lang vergessen ghabt—hizt aber hat sa sich aufgriegelt, hizt sitzt's da und gibt kein Ruh mehr, der Gwissenswurm is's—und da hilft kein Aufdammen. Schön, schön unterdrucken heißt's und reuig sein.


  Wastl. Grillhofer, wann's wahr is, daß eins, das sein Art auf einmal ändert, bald verstirbt, so machst es neama lang, der Dusterer braucht net lang mehr ernste Gsichter z'schneiden, der konn bald lachen. Kreuzteufl! Früher habn mer g'arbeit und sein dann lustig gwest all Tag und du warst der Fleißigst und Lustigste, und wann ich denk, daß der alte Halunk dran Schuld tragt, daß mir hizt dasitzen wie auf einer Kartausen—Sikra h'nein, ich wollt, er kam hizt h'rein, daß i ihm's h'neinsagn kunnt: Dusterer, du bist a Haderlump!


  Anzengruber: Der Gwissenswurm, I. Akt, 5. Szene


  Fünfte Szene


  Vorige. Dusterer.


  Dusterer (kleine, hagere, schwächliche Gestalt, von der Zipfelmütze bis zu den Stiefeln hinunter ganz schwarz gekleidet. Spricht alles auf trockene, gewichtige Bauernmanier, stoßweise). Gelobt sei Jesus Christus!


  Wastl (schreit, wie in seiner Rede fortfahrend). In Ewigkeit!


  Grillhofer. In Ewigkeit!


  Dusterer (behält seine Pfeife im Munde und geht rasch auf Grillhofer zu).
 Grüß Gott, Schwager, grüß Gott, no, wie is dir denn wordn aufs letzte
 Beten?



  Grillhofer. Hm, besser, ja, ich mein schon a bissel besser!


  Dusterer (setzt sich). Verlaubst schon. Na, sollt mich freun. Ja, ja. (Beobachtet Grillhofer scharf.) Sollt mich rechtschaffen gfreun! Tats nur wieder weisen, daß ma die Krankheiten abbeten kann, is a alte Gschicht! Freilich ghört die rechte Frummheit und Bußfertigkeit dazu! Wer nur unserm Herrgott 's Maul machen möcht, der richt nix. Nur an die Leut und an der eingrißnen Gottlosigkeit liegt's—an sonst nix—an sonst nix! (Pafft Rauchwolken von sich.) Ja, ja.


  Wastl (tritt zu ihm). Mußt nit rauchen, Dusterer! Ich bin vom Haus und rauch a nöt! (Nimmt ihm die Pfeife aus dem Mund.)


  Grillhofer. Wastl—du Sikra h'nein!


  Wastl (klopft die Pfeife auf dem Fensterbrett aus und setzt den Fuß auf die glimmende Asche). Verlaubst schon. Um die Gselchtigkeit is 'm Bauern ja do net z' tun!


  Grillhofer. Na, aber der ärger, den d' ein'm machst, schlagt mir leicht an?


  Wastl. Is dir gwiß gsünder! (Gibt dem Dusterer die Pfeife zurück.) Da,
 Dusterer.



  Grillhofer. Wastl, du Sakra, du nimmst dir viel heraus. (Erhebt sich mühsam.) Mach mich nit schichti, am End kunnt ich dich doch no meistern.


  Wastl. Recht is's, dös steht dir an—kimm nur her, Bauer, ich wehr mich nicht viel—und dir is's leicht gsund!


  Grillhofer (setzt sich erschöpft). Du narrischer Höllteufl, du!—Geh zu, sag ich, geh zu!-Dusterer (begütigend). Laß gut sein, Schwager, laß's gut sein—ja—ja! (Mit Emphase.) I verzeih ihm—ich verzeih ihm—dös tu ich.


  Wastl (mit unsäglicher Verachtung). Er verzeigt mir! (Ist bis zur Türe gegangen.) Der! Verzeigt mir! Bhüt dich Gott, Bauer! (Ab.)


  Anzengruber: Der Gwissenswurm, I. Akt, 6. Szene


  Sechste Szene


  Grillhofer. Dusterer, dann Rosl.


  Dusterer. Is a kecker Ding, der Wastl! Ja, ja! Mein allweil, Hochmut kommt vorm Fall. Kunnt doch gschehn, wer weiß, wie bald, daß er entbehrli wurd.—Ja.


  Grillhofer. No, no, nur vertraglich! Was sagst, du verzeigst ihm, wann d' ihm was nachtragn willst?


  Dusterer. Hat er s' angnommen, dö Verzeihung—hat er s'angnommen? Han?


  Grillhofer. Ah was, auf 'm Stubenbodn wird er s' nit liegen lassen habn! —Solang ich die Augen offen hab, will ich net sehn, wie mein Anwesen zruckgeht, der Wastl is wie a Pfleger drauf. Tat keiner gut, der ihn weggab. Du verstehst dich a mehr aufs Himmelreich als auf d' Wirtschaft!


  Dusterer. Wohl, wohl. Z' wirtschaften hat's wenig gebn, da muß oans auf 'n himmlischen Vater vertraun. Daß ich sag, ja, daß ich sag, es war mir vorhin nur um die Pfeifen, weil a Anfeuchtung is beim Reden—weißt, mir redt sich trocken so schwer.


  Grillhofer. D'Rosl muß eh glei ein Wein bringen.


  Dusterer. No nochert is schon recht, nochert is schon recht. Dann wölln mer weiterredn. Mein Seel, ich bin so austrückert da h'rum als hätt mich die glütende Hölluft anblasen.


  Grillhofer. Warst leicht unt auf ein klein Bsuch?


  Dusterer. Dös net, Schwager, dös net, aber glesen hab ich davon.


  Grillhofer. In ein Buch stund's aufzeichnet?


  Dusterer. In ein großen, dicken Buch—wie dös, so dick—sein auch Bilder dabei, alles, wie's zugeht; es ist grausam anzschaun, sag ich dir.


  Grillhofer. So, so, ja freilich wann's bschriebn is, ja freilich nachher!
 —Mußt mir's lesen lassen!



  Dusterer. Gwiß Schwoger, gwiß! Sobald so weit bist, daß dir einwendig denken kannst: "Dich trifft's neama, du bist draust!", dann is aber a rechte Herzfreud, wann ma so davon lest und denkt sich all seine Feind und Unfriedmacher in die Qual hinein. Dös is dir a so a Vergnüglichkeit, wie

